మిస్ లీజియర్, మిస్టర్ టొమినె.
మిస్టర్ అలెగ్జాండర్ లీజియర్ ఏర్పాటు చేసిన రెండవ పరీక్షని మీకు పెట్టబోతున్నాను.
ఆయన ఒక పెయింటింగ్ ని ఎంపిక చేశాడు, దానికి క్లూ కింద ఇచ్చిన ఒకే ఒక్క మాట "సంబంధం."
ఈ పెయింటింగ్ ని దగ్గరగా గమనించండి.
దీనికి సరిపోయే వైన్ ని కనిపెట్టడానికి మీకు రెండు వారాల సమయం ఉంటుంది.
మిస్టర్ నొబొరు టొమినె ప్రెస్ కాన్ఫరెన్స్ త్వరలో మొదలవుతుంది.
ఆయన చాలా అరుదుగా జనం ముందుకు వస్తాడు ఎందుకంటే ఆయనకు మీడియా అంటే ద్వేషం.
అయితే, అతని మనవడు, ఇసెయ్,
వైన్ ప్రపంచంలో ఎంతో శక్తిమంతుడైన అలెగ్జాండర్ లీజియర్ వారసత్వ సంపదని గెలుచుకోవడానికి
తను పోటీలో పాల్గొంటున్నట్లు ప్రకటించాడు.
అనధికార వర్గాల సమాచారం ప్రకారం, అతను...
ఇదిగో అతను వచ్చాడు. మిస్టర్ నొబొరు టొమినె.
ప్రపంచం మారిపోయింది.
నేను ముందే చెప్పినట్లు, జపాన్ మారిపోయింది.
జపాన్ మారిపోయినప్పుడు,
నాలాంటి ఒక వృద్ధుడు కూడా మారచ్చు.
నా మనవడు, ఇసెయ్ టొమినె కూడా మారిపోయాడు.
అతను వైన్ ప్రపంచంలో మునిగితేలాడు,
అయితే ఆ రంగం ప్రధానంగా పాశ్చ్యాత్తులకు మాత్రమే పరిమితమై ఉండేది.
అతను అనతికాలంలోనే తన ప్రతిభని ఈ ప్రపంచానికి నిరూపించి చూపించాడు.
నేను ఇసెయ్ కి మద్దతు ఇస్తున్నాను.
అతను ఈ పోటీలో గెలవాలని మనస్ఫూర్తిగా ఆకాంక్షిస్తున్నాను.
ఇసెయ్,
టొమినె డైమండ్స్ నీకు హర్షాతిరేకాలు అందిస్తున్నాయి.
నువ్వు విజయం సాధించు!
మా కోసం.
ముఖ్యంగా జపాన్ కోసం.
చాలా ధన్యవాదాలు.
అదిగో.
నిశ్చలిత వస్తువుల పెయింటింగ్,
'పీచ్ పండ్లు, క్విన్స్ పండ్లు, మల్లెపూలు', ఫిడి గలీజియా చిత్రకళ.
ఆమె బరోక్ కాలం నాటి మిలాన్ కళాకారిణి,
ఇది పదిహేడవ శతాబ్దానికి చెందినది.
సరే.
నిశ్చలిత చిత్రం. నిశ్చలిత చిత్రాలు అందాన్ని,
స్వల్పకాలిక జీవితాన్ని ప్రతిబింబిస్తాయి.
ప్రతి దానికి ఒక ముగింపు ఉంటుంది.
పండ్లు పాత్రలలో కుళ్లిపోయినట్లుగా మనుషులు కూడా మట్టిలో కలిసిపోతారు.
ఇది అందంగా ఉంది.
థాంక్యూ.
జీవితం ఇంకా వస్తువుల స్వల్ప ఆయుష్షు.
నీ పుస్తకంలో నువ్వు దీని గురించి రాశావు, కదా?
నువ్వు ఆ పుస్తకం చదివావా?
చదివాను. అది నిజంగా బాగుంది. నాకు నచ్చింది.
అయితే, మనం వెతుకుతున్న ఆ సంబంధం బహుశా బతుకు, చావు మధ్య ఉండే సంబంధం అయి ఉండచ్చు.
అవును, కానీ దానికీ వైన్ కీ ఏం సంబంధం ఉంటుంది?
లేదా వైన్ తో దానికి ఏంటి సంబంధం?
అంటే...
ఆ "సంబంధం"?
నాకు ఆ సంబంధం ఏమిటో తెలియదు కానీ, వైట్ వైన్ లేదా రెడ్ వైన్ ఏదైనా,
అది ఇటాలియన్ వైన్ అయి ఉంటుంది.
మిలాన్ లేదా లాంబోర్డీ ప్రాంతానికి సంబంధించినది కావచ్చు.
అటువంటి ద్రాక్ష వెరైటీల గురించి చూడండి.
అవి బహుశా 17వ శతాబ్దానికి సంబంధించినవి కూడా కావచ్చు, మనకి తెలియదు.
సువాసనలు - మల్లెపూలు, పీచ్, క్విన్స్ పండ్లు.
ఈ మూడు చాలా చక్కగా ఉంటాయి, కానీ రెండు ఉన్నా కూడా గొప్పగా ఉంటుంది.
నేను ముగించాను.
సరే. ఇంక, పదండి. పదండి, కుర్రాళ్లూ!
థాంక్యూ.
నన్ను కలవాలి అన్నావు?
అది ఏంటి?
నాన్నకి ఏం అయింది?
"నా కోసం వెతకద్దు."
ఆయన కనిపించడం లేదా?
- ఎప్పటి నుండి? - అది విషయం కాదు.
ఆయనని కలిసిన చివరి వ్యక్తివి నువ్వే.
ఆయనతో ఏం మాట్లాడావు?
ఇసెయ్?
నన్ను పోటీ నుండి తప్పుకోమని చెప్పాడు.
నువ్వు ఆయనతో అడిగిస్తున్నావు అనుకున్నాను.
నేను ఎందుకు అడగమంటాను?
నేను అలాంటి పని ఎప్పుడూ చేయను.
మనం వేరే వ్యక్తుల వారసత్వ సంపద కోసం పోటీ పడితే,
అది ఆయన పరువుతో పాటు టొమినె గ్రూప్ ప్రతిష్ఠకి కూడా భంగం కలిగిస్తుందని ఆయన అనుకున్నాడు.
నేను ఆయనని వదిలి వెళ్లడానికి ముందు...
ఆయన ఒక పిరికిపంద అని అన్నాను.
నీకు ఎంత ధైర్యం?
ఆయన చాలా సున్నిత మనస్కుడు.
అలాంటి మనిషిని నువ్వు ఎలా అవమానిస్తావు?
ఆయనని ఎప్పుడూ అవమానించిన మనిషివి నువ్వే.
ఏం అన్నావు?
నేను అన్నది నువ్వు స్పష్టంగా విన్నావు.
- నువ్వు పోలీసులకి ఫిర్యాదు చేయాలి. - ఖచ్చితంగా చేయను.
ఈ విషయం ఎవ్వరికీ తెలియకూడదు.
నాన్న కనిపించడం లేదు కానీ నువ్వు ఏమీ చేయవా?
ఆయన వెళ్లిపోవాలి అని నిర్ణయించుకున్నాక మనతో ఉండమని మనం బలవంతం చేయలేము.
- కానీ ఆయనకు ఏదైనా జరిగితే ఏంటి? - దయచేసి నువ్వు ఏమీ చేయకు!
నువ్వు ఇప్పటివరకూ తెచ్చిన ఇబ్బందులు చాలు.
తాతయ్య, థాంక్యూ.
నేను ఏం చేశాను?
నేను గెలవాలని నువ్వు మనస్ఫూర్తిగా కోరుకుంటున్నట్లు అందరికీ చెప్పావు.
అవును. నేను అదే చెప్పాను.
అది నిజం, ఇసెయ్.
చాలా ధన్యవాదాలు.
అది నిజం. నువ్వు గెలవాలి.
ఎందుకంటే నీకు మరో దారి లేదు.
నువ్వు మాతో సంప్రదించకుండానే నీ వరకూ నువ్వు నిర్ణయించుకున్నావు,
నిన్ను మేము హెచ్చరించినా కూడా నువ్వు పట్టించుకోలేదు.
దాని ఫలితంగా,
నీకు ఈ కుటుంబంతో ఇంక ఎలాంటి సంబంధాలు ఉండవు.
నీకు అర్థమైందా, ఇసెయ్?
నీకు గెలవడం తప్ప మరో మార్గం లేదు.
నువ్వు గెలవని పక్షంలో, నువ్వు సర్వం కోల్పోతావు.
ప్రతిష్ఠ, గౌరవం...
కుటుంబం, డబ్బు, భవిష్యత్తు.
నీకు ఇంకేమీ మిగలదు.
నువ్వు ఏడవడానికి నీ కళ్లు తప్ప.
అందువల్ల, నీకు మంచి జరగాలని కోరుకుంటున్నాను.
ఇది కాదు.
ఇలా చూడు,
తనకి ఒంట్లో బాగాలేదు అనుకుంటున్నావు, కానీ ఈ ఫ్రెంచ్ వాళ్లు...
కానీ మీ జపనీస్ ప్రజలు,
మీరు మాత్రం మర్యాద, గౌరవం, సంప్రదాయం, ముట్టుకోవద్దు అంటుంటారు.
మిమ్మల్ని చూస్తే నాకు నిజంగా జాలి వేస్తుంది.
నీకు అన్ని విషయాల గురించి స్థిరమైన అభిప్రాయాలు ఉన్నాయి కదా?
అతని పేరు?
హిరోకజు టొమినె
ఆయన ఎలా కనిపించకుండా పోయాడో చెప్పగలరా?
నా కోసం వెతకవద్దు.
ఇది ఆయనే రాశారా?
అవును.
మీ నాన్నగారి వయస్సు 56 సంవత్సరాలు.
తను ఎలా జీవించాలో నిర్ణయించుకునేంత పెద్ద వాడు ఆయన.
నాకు ఆయన గురించి ఆందోళనగా ఉంది.
ఆయన దగ్గర డబ్బు కానీ గుర్తింపు కార్డులు కానీ లేవు.
ఆయన వీధులలో మరణించకూడదని లేదా ఏదైనా జరగరానిది జరగకూడదని కోరుకుంటున్నాను.
జపాన్ లో ప్రతి సంవత్సరం ఎంతమంది పెద్ద వయస్సు వాళ్లు కనిపించకుండా పోతున్నారో మీకు తెలుసా?
ఎవరైనా కావాలని ఇల్లు వదిలి వెళ్లిపోతే మేము ఏం చేస్తామో చెప్పమంటారా?
ఏమీ చేయము.
వాళ్లని మేము కనిపెట్టినా కూడా,
వాళ్లు కాదు అంటే మేము తిరిగి ఇళ్లకు వెళ్లమని బలవంతం చేయలేము.
నేను మిమ్మల్ని టీవీలో చూశానా?
లేదు.
సరే.
సరే,
మేము చేయగలిగింది పెద్దగా ఏమీ లేదు.
కొన్నిసార్లు వాళ్లంతకు వాళ్లే తిరిగి వస్తారు.
ఆయన కోసం మీరు కనీసం వెతకకుండా అలా ఎలా చెప్పగలరు?
దయచేసి నిరాశపడకండి.
మనం కలుసుకోగలమా?
ఏ సమయానికి?
దయచేసి నాకు చెప్పకండి.
ఇప్పుడు నేను మీకు నచ్చాను కాబట్టి,
ప్రతి పోటీకి మీరు నాకు ప్రత్యేకంగా ఇంటర్వ్యూలు ఇస్తారు, కదా?
ఖచ్చితంగా.
మీరు నిజంగానే అంటున్నారా?
మీకు అసలు ఏం అయింది?
మీరు సాధారణంగా చాలా గోప్యంగా ఉంటారు కదా.
మిమ్మల్ని నేను నమ్మచ్చా, మిస్ కటసె?
అంటే, నేను జర్నలిస్టుని.
సారీ. అర్థమైంది.
సరే, మీరు చెప్పేది ఏదీ ఇక్కడి నుండి బయటకు వెళ్లదు. నా ప్రామిస్.
మా నాన్న కనిపించడం లేదు.
ఆయన దగ్గర తన ఫోన్, గుర్తింపు కార్డులు, లేదా ఆయన క్రెడిట్ కార్డు, ఏవీ లేవు.
మీరు ఆయనని కనిపెట్టాలని నా కోరిక.
నేను జర్నలిస్టుని, ప్రైవేట్ డిటెక్టివ్ ని కాను.
మీరు ఏం చేస్తారో నేను చూశాను ఇంకా చదివాను.
మీరు చాలా రిస్కు తీసుకుంటున్నారు.
నేను ఒక పొగరుబోతు దొరని అనుకుంటున్నారని నాకు తెలుసు.
బహుశా నేను అలాగే ఉంటానేమో.
నేను ఎక్కువగా బయట తిరగను, నాకు ఎక్కువమంది స్నేహితులు కూడా లేరు.
నిజానికి,
నేను మరొక మనిషి దగ్గర ఇలా ఈ మాత్రమైనా మనసు విప్పి మాట్లాడి చాలా ఏళ్లు అయింది.
మా నాన్న, ఆయన...
ఒక టీవీ టాక్ షోలో నాకు ఒక న్యూస్ స్లాట్ ఉంది.
నాకు ఒక ఇంటర్వ్యూ ఇవ్వండి.
అది మాకు మాత్రమే ఇవ్వాలి.
ఆయన ఎందుకు కనిపించడం లేదని నేను అడగను.
కానీ మీరు దాని గురించి ఆలోచించాలి.
ఈ సమయంలో ఆయన ప్రత్యేకంగా ఎందుకు వెళ్లిపోయారు?
నేను ఆయనతో పరుషంగా కొన్ని మాటలు అన్నాను.
కొన్ని పరుషమైన మాటల వల్ల ఎవ్వరూ కనిపించకుండా వెళ్లిపోరు.
ఆయనకు ఏమైనా రహస్యాలు ఉండచ్చు.
ఎవరికి మాత్రం రహస్యాలు ఉండవు?
- ఆయన ఫోటో మీ దగ్గర ఉందా? - ఏంటి?
మీ నాన్నగారి ఫోటో.
మంచి ఫోటో.
మీరు ఆయనలాగే ఉన్నారు.
స్వాగతం.
నువ్వు ఏం తాగుతావు?
ఏమీ వద్దు. ఏమీ వద్దు.
అయితే, ఏం జరుగుతోంది?
నన్ను ఇక్కడికి ఎందుకు రమ్మన్నారు?
నేను నీతో మాట్లాడాలి, సరేనా?
సరే.
ప్రతి సంవత్సరం మార్చి 31వ తేదీన ఏం జరుగుతుందో నీకు తెలుసా?
తెలియదు.
కొత్త లీజియర్ గైడ్ విడుదల అవుతుంది.
ఈ గైడ్ ని దాదాపు డెబ్బై దేశాలలో, మొత్తం సుమారు ఇరవై లక్షల కాపీలు ప్రచురించి విడుదల చేస్తారు.
వెయ్యి వైన్స్ ని రుచి చూస్తారు, వాటిని ఒక క్రమంలో పెట్టి, రేటింగ్స్ ఇస్తారు.
లూకా, నాకు ఇదంతా ఎందుకు చెబుతున్నారు?
లీజియర్ కుటుంబీకులు గనుక దాన్ని తయారు చేయకపోతే ఎందుకంటే లీజియర్ గైడ్
ఎప్పటికీ లీజియర్ గైడ్ కాదు.
అయితే?
ఈ చుట్టుపక్కల నీకు వేరే ఎవరైనా లీజియర్ కనిపిస్తున్నారా?
నేను నీ గురించి మాట్లాడుతున్నాను. అది నువ్వే. నీ గురించే మాట్లాడుతున్నాను.
- లూకా, ఇలా చూడండి. - చూడు, నాకు తెలుసు.
ఇప్పుడు నీ ప్రధాన లక్ష్యం ఆ పోటీని గెలవడం.
కానీ ఆ గైడ్ బాధ్యతల్ని నువ్వు తీసుకోవాలని మీ నాన్న కల.
ఆయన నాకు ఈ విషయం చెప్పాడు. నేను కేవలం ఒక దూతని మాత్రమే.
రేపు ఉదయం, మీ నాన్న ఇంట్లో మనకి ఒక మీటింగ్ ఉంటుంది.
థోమాస్ ఆ మీటింగ్ లో ఉండడు. మనకి లొరెంజో అందుబాటులో ఉంటాడు.
నీకు ఒక సర్ ప్రైజ్ ఉంది.
ఇక్కడ పాఠాలు బోధించే ఒక ప్రొఫెసర్ గారి రికార్డుల గురించి మిమ్మల్ని అడగవచ్చా?
అది 1990 నుండి 1994 మధ్య కాలంలో?
అది దేని కోసం?
నా తల్లిదండ్రులు ఆయన క్లాసులో కలుసుకున్నారు అనుకుంటా, కానీ నాకు ఖచ్చితంగా తెలియదు.
నా తల్లిదండ్రులకు పెళ్లయి ఈ సంవత్సరానికి ముప్పై ఏళ్లు అవుతుంది.
ఆ ప్రొఫెసర్ గారిని ఆహ్వానించి వాళ్లని సర్ ప్రైజ్ చేయాలని అనుకుంటున్నాను.
ఆ ప్రొఫెసర్ పేరు ఏంటి?
లీజియర్, అలెగ్జాండర్.
ఎల్ ఇ జి ఇ ఆర్.
నాకు దొరికింది.
ఆయన ఇక్కడ ఎంతకాలం బోధించారు?
అది 1991 ఏప్రిల్ నుండి జూన్ వరకు.
ఆయన సంవత్సరం అంతా పని చేయలేదా? ఎందుకు?
అది మీకు చెప్పడానికి నాకు అనుమతి లేదు.
మా పేరెంట్స్ గనుక ఆయన విద్యార్థులు అయితే, వాళ్లు ఆయన దగ్గర ఎంతకాలం చదివారు?
హొనోకా టొమినె ఇంకా హిరోకజు ఒనొయమ.
ఏప్రిల్ నుండి జూన్ వరకు. వాళ్ల ప్రొఫెసర్ ఉన్నంతకాలం.
వాళ్ల మార్కులు మీ దగ్గర ఉన్నాయా? అంటే, మా తల్లిదండ్రులవి?
ఉన్నాయి.
మరి చెబుతారా?
మీకు చెప్పడానికి నాకు అనుమతి లేదు.
పార్టీకి ఆహ్వానించడానికి వాళ్ల క్లాస్ మేట్స్ పేర్లు ఏమైనా మీ దగ్గర ఉన్నాయా?
నాకు చెప్పడానికి మీకు అనుమతి లేదు, కదా?
దయచేసి నాకు సాయం చేస్తారా? ఇది చాలా ముఖ్యం.
దయచేసి సాయం చేయండి.
ఆ సమయంలో ఒక అనువాదకర్త పేరు
ఇంకా ఆమె చిరునామా ఇక్కడ ఉంది.
ఆమె ఇంకా అక్కడే జీవించి ఉండచ్చు.
అది గొప్ప విషయం.
- ఈ విషయంలో సారీ. - లేదు, ఏమీ అనుకోనులే.
ఇంక అయిపోయింది.
తను జూలియెట్ కదా?
- అవును. - మీరు ఎంతకాలంగా కలిసి ఉంటున్నారు?
ఏడు సంవత్సరాలు.
దేనికి "హమ్... హమ్"?
లేదు, లేదు, అది చిన్న విషయం కాదు. చాలా పెద్ద విషయం.
నా ఉద్దేశం అది చాలా గొప్ప విషయం.
కానీ ఏడు సంవత్సరాలు.
ఒక అనుబంధంలో ఇది చాలా కీలకమైన సమయం, కదా?
ఇది చౌకబారు వైన్ కీ, ఖరీదైన గొప్ప వైన్ కీ సరిహద్దు లాంటిది.
సరదాకి అంటున్నాను, మీరు ఒకరినొకరు బాగా అర్థం చేసుకుని ఉంటారు. అది గొప్ప విషయం.
నీ రికార్డు ఎంత?
ఆరు నెలలా?
ఓహ్, నిజంగానా?
అవును, నన్ను చాలామంది వదిలేశారు.
మా ప్రేమ ఎటువైపు పోతోందో వాళ్లకి అర్థమయ్యేది కాదు. అదే సమయంలో, వాళ్లని నేను అర్థం చేసుకునేదాన్ని.
నా జీవితంతో ఏం చేయాలో నాకు తెలియదు.
అందుకే ఏడు సంవత్సరాలు అంటే నాకు చాలా ఎక్కువ కాలంగా కనిపిస్తుంది.
ఆమె తన ప్రేమని అంగీకరించమని అడిగింది.
వావ్. మోడర్న్ అమ్మాయి.
- మంచిది, అభినందనలు. - థాంక్యూ.
కానీ, నాకు పెళ్లి మీద అంత నమ్మకం లేదు.
డైవోర్స్ రేటు ఎంత ఉందో తెలుసా?
- యాభై శాతమా? - అవును.
మరి రెండో పెళ్లికి?
- ముప్పై శాతమా? - ఆరవై ఆరు శాతం.
- అవకాశమే లేదు. - మూడో పెళ్లికి, 75 శాతం.
అవునా. ఇది పిచ్చితనం.
నిన్ను అంతమంది ఎందుకు వదిలేశారో నాకు ఇప్పుడు అర్థం అవుతోంది.
ఎందుకంటే నువ్వు పెద్ద హింసవి.
నీకు కావాలంటే, నేను కూడా ఒక థియరీ చెప్పగలను. ఆగు, విను, విను.
- ప్రేమలో ఆనందం-బాధ నిష్పత్తి గురించి. - ఆగు, కానీ... సరే, చెప్పు.
ఒక సూచన, అది పూర్తిగా బ్యాలెన్స్ తప్పి ఉంటుంది.
నాకు దాని గురించి సందేహమే లేదు, కానీ దాని గురించి నాకు వినాలనే లేదు.
కాబట్టి, నీ థియరీ నీ దగ్గరే పెట్టుకో, థాంక్స్.
నాకు కావలసిందల్లా ఒక అందమైన పెళ్లి
నేను ప్రేమించే మనుషుల మధ్య, మంచి సంగీతం, చక్కని వైన్ లతో జరగాలి.
ఆ తరువాత రెండేళ్లకి నేను డైవోర్స్ తీసుకుంటానో లేదో నాకు అనవసరం.
మనల్ని ఇష్టపడే మనుషులతో మనం కలిసే అవకాశాలు మనకి ఎక్కువగా ఉండవు.
అంత్యక్రియలు మినహాయిస్తే,
కానీ దాన్ని నేను ఆస్వాదించలేను.
ఎందుకో తెలియదు కానీ, మా అమ్మ అంత్యక్రియలకి నువ్వు వస్తావని అనుకున్నాను.
నేను వచ్చి ఉండేదాన్నే.
కానీ మా అమ్మ నాకు ఆ విషయం చెప్పడం "మర్చిపోయింది."
మరియానా చాలా బాధలు పడింది.
మీ నాన్నకి చాలా కోపం ఉండేది, ఆయన వయసు పెరిగినా కూడా అది తగ్గలేదు.
ఆయన కఠినంగా ఉండేవాడు.
ఆయనతో ఉంటే అనుక్షణం అతి జాగ్రత్తగా వ్యవహరించాల్సి వచ్చేది.
ప్రతీ విషయం ఎప్పుడూ చాలా సంక్లిష్టంగా ఉండేది.
అందరికీ అది ఒత్తిడిని పెంచేది.
అయినా కూడా నువ్వు ఈ ప్రపంచంలో చాలా చక్కని మంచి అమ్మాయివి.
- గొప్ప విషయం. - లేదు.
లేదు, నేను నిజం చెబుతున్నాను.
నేను దయాగుణాన్ని ఇష్టపడతాను. దాన్ని మించిన అందం మరేదీ ఉండదు.
అందువల్ల నీ మంచితనంతో పాటు నీ తెలివి కూడా కలిసి,
అదెలా ఉంటుందో నీకు అర్థం కాదు.
- ఆగు, మనం ఇటు నుండి వచ్చాం. - లేదు, థోమాస్! థోమాస్, ఇలా చూడు!
- ఈ వైపు వెళ్లాలి. ఇలా కానే కాదు! ఇలా చూడు. - మనం ఈ మార్గంలోనే వచ్చాం.
- నువ్వు ఖచ్చితంగానే చెప్పగలవా? - అవును, ఖచ్చితంగా.
ఇది తప్పుగానే అనిపిస్తోంది.
- ఈ వైపు అని ఖచ్చితంగా చెప్పగలవా? - లేదు, రా. నిన్ను తీసుకువెళతా, నేను తీసుకువెళతాను.
"నేను తాగి ఉన్నాను" అని జపనీస్ భాషలో ఎలా చెప్పాలి?
యోప్పరట్ట.
- అవును. - యోప్పరట్ట.
యోప్పరట్ట.
ఏంటి?
- ఇంక ఆపు. - యుసుకె ఇక్కడ ఉన్నాడా?
- అవును, కానీ నిద్రపోతున్నాడు. - ఓహ్, సరే.
ఏం చేస్తున్నావు?
- ఈ చెప్పులు. - ఈ చెప్పుల్ని ఎవరు పట్టించుకుంటారు?
ఏది ఏమైనా, యుసుకె పడుకున్నాడుగా.
నిజంగా.
చెప్పులతో ఇంట్లోకి రావద్దని అతను మనకి చెప్పాడు.
ఏం అయింది?
ఇలా రా.
కమీల్, రా.
కమీల్, ఇలా రా.
వద్దు.
- వద్దు, కమీల్. కమీల్. - ఏంటి? ఏంటి?
- కమీల్, మనం తాగి ఉన్నాం. - నేను కాదు.
- కమీల్, మనం... - విను, విను, విను!
నేను సాధారణంగా ఇలా చేయను.
కానీ...
నువ్వు, నేను, ఇది...
కాదంటావా?
లేదు. లేదు, నేను ఇది చేయలేను.
నా వల్ల కాదు.
- ఆగు. - వద్దు.
హాయ్.
గుడ్ ఈవెనింగ్. మీతో మాట్లాడటానికి వీలు ఉందా?
మీకు ఏదైనా సమాచారం తెలిసిందా?
అంటే, ఇల్లు వదిలి వెళ్లిపోయిన చాలామంది వాళ్ల ఊరు వదిలి దూర ప్రదేశాలకు వెళ్లిపోతారు.
వాళ్లు బస్సులో లేదా ట్రయిన్ లో వెళతారు.
నీ ఈమెయిల్ చూడు.
పోలీసులలో నా ఫ్రెండ్స్ కొందరికి
రైల్వే స్టేషన్స్ లో సిసిటీవీ కెమెరాలు అందుబాటులో ఉన్నాయి.
మీరు ఇచ్చిన తేదీ, సమయం ప్రకారం...
ఈయన మీ నాన్నగారు అయి ఉండచ్చా?
ఆయనే అనుకుంటా, అవును.
ఆయన ఏ ట్రయిన్ ఎక్కారో మాకు ఇంకా తెలియదు.
కానీ ఆయన ఏ టికెట్ మెషీన్ ఉపయోగించారో తెలిసింది.
ఆ లావాదేవీ వివరాలు తెలుసుకోవడం పెద్ద కష్టం కాదు.
మిస్ కటసె,
మీకు నిజంగా థాంక్స్.
సంతోషం.
నేను మీకు ఎప్పటికప్పుడు సమాచారం ఇస్తాను.
అన్నట్లు, రేపు సాయంత్రం మీరు ఖాళీగానే ఉంటారా?
దేని కోసం?
సినిమాకో? విందుకో?
నేను జోక్ చేయడం లేదు.
అది ఇంటర్వ్యూ కోసం.
నాకు మాత్రమే ప్రత్యేకమైన ఇంటర్వ్యూ.
నీ కదలికలు వేగంగా ఉంటాయి.
అయితే, సాయంత్రం ఏడు గంటలకి?
సరే.
మంచిది.
మీకు వివరాలు పంపిస్తాను.
కంగారు పడద్దు. నేను మీతో మంచిగానే ఉంటాను.
నన్ను కాస్త జాగ్రత్తగా చూసుకోండి.
జాగ్రత్త. గుడ్ నైట్.
గుడ్ నైట్.
ఇసెయ్. ఈ టీవీ ఇంటర్వ్యూ దేని గురించి?
హలో, ఎలా ఉన్నావు?
నీ వెటకారం ఆపి అడిగిన దానికి సమాధానం చెప్పు.
ఒక మాట చెప్పనివ్వు
తాతయ్య ఇచ్చిన మద్దతుకి నేను కరిగిపోయానని ఈ మొత్తం ప్రపంచం అంతా చాటాలి అనుకుంటున్నాను.
నువ్వు నాతో పరాచికాలు ఆడుతున్నావా?
ఆ పని చేస్తున్నది నువ్వు.
నీ భర్త ఇల్లు వదిలి వెళ్లిపోయాడు, కానీ ఆయన బతికి ఉన్నాడో లేదో మనకి తెలియదు.
నీకు అది కనీసం పట్టదు.
ఆయన ఎప్పటికీ మన దగ్గరకి రాడు.
ఇది నీకు జరగాల్సిందే.
ఆయన మనకి ఎంతో సహాయంగా ఉండేవాడు.
కానీ ఆయన కోసం మనం ఏమీ చేయలేదు. అది చేయడానికి బదులు, మనం ఆయనని పట్టించుకోలేదు.
ఆయన మనందరికీ ఎంత ముఖ్యుడో
మనం ఆయనకి ఎప్పుడూ చెప్పాలని ప్రయత్నించలేదు. అందుకే ఆయన వెళ్లిపోయాడు.
దానికీ ఈ ఇంటర్వ్యూకీ సంబంధం ఏంటి?
నువ్వే చూస్తావు.
గుడ్ బై.
హలో.
ఇసెయ్ టొమినె?
నిన్ను టీవీలో చూశాను.
నువ్వు వైన్ సూపర్ స్టార్ కదా!
ఇక్కడికి ఎందుకు వచ్చావు?
నేను మిస్ యోకో సవగుచి కోసం చూస్తున్నాను. ఆమె అనువాదకురాలిగా పనిచేసేవారు.
ఆమె మా నాయనమ్మ.
ఇది ఆమె ఇల్లే. కానీ ఆమె హకొనెలో ఒక స్పా కి వెళ్లారు.
ఆమె రేపు తిరిగి వస్తుంది.
అయితే నేను రేపు మళ్లీ వస్తాను.
నీ కోసం నేను ఎదురుచూస్తుంటాను.
నా పేరు అయామె.
అయామె.
- త్వరలో కలుస్తాను. - ఉంటాను.
గుడ్ మార్నింగ్, కమీల్.
- ఎలా ఉన్నావు? బాగా నిద్రపోయావా? - అవును.
థోమాస్ ఎక్కడ?
ఎక్కడ ఉన్నాడో మీకు తెలుసు. "బాటిల్స్ ఎంపిక" కోసం లొరెంజో తీసుకువెళ్లాడు.
ఇతను నా స్నేహితుడు, జాక్స్.
కమీల్!
నిన్ను కలవడం చాలా సంతోషంగా ఉంది. నా పేరు జాక్స్ ఫ్యూజియర్.
ఎంతోకాలంగా మీ నాన్న ప్రచురణకర్తని.
నీ చిన్నతనం నుండి నువ్వు నాకు తెలుసు.
నీ గురించి లూకా చాలా విషయాలు చెప్పాడు.
అతను ఎవరి గురించి అయినా ఇంత ఉత్సాహంగా చెప్పడం నేను ఎప్పుడూ చూడలేదు.
- నువ్వు వైన్ రంగంలో మొజార్ట్ లాంటి దానివి అంటాడు. - లేదు, ఆయన అతిగా పొగుడుతున్నాడు.
లీజియర్ కుటుంబంలో ఈ వినమ్రత నాకు అలవాటే.
ఇది చూశావా?
ఇది 2001లో నేను ఇంకా అలెగ్జాండర్,
అప్పుడు మేము లీజియర్ గైడ్ ఎనిమిదో ప్రచురణ సందర్భంగా వేడుక చేసుకున్నాం.
అది ఒక చిరస్మరణీయమైన సాయంత్రం.
ఒక ప్రచురణకర్తగా, నేను దాచలేని నిజం ఏమిటంటే మీ నాన్న గైడ్ నాకు అత్యంత గర్వకారణం.
నేను అందుకు మీ అమ్మకి రుణపడి ఉంటాను.
చాలా తెలివైన మహిళ.
చాలా హుషారుగా ఉండేది. అసాధారణమైన మహిళ.
మీ నాన్నకి తొలి రోజుల్లో మీ అమ్మ సాయం లేకపోయి ఉంటే,
ఆయన ఎప్పటికీ తను ఉన్న స్థానానికి వచ్చి ఉండేవాడే కాదు.
నేను నీకు ఏదీ కొత్తగా ఏమీ చెప్పడం లేదు.
ఆమె నీకు ఇవన్నీ ఒక వెయ్యిసార్లయినా చెప్పి ఉంటుంది.
అవును.
కమీల్! నువ్వు లోపలికి వస్తావా?
సరే.
ఏంటి?
వచ్చి కూర్చో.
మా కోసం ఈ వైన్ ని ఒకసారి రుచి చూస్తావా, ప్లీజ్?
లూకా, నేను ప్రదర్శనలు చేసేదాన్ని కాదు.
ఖచ్చితంగా కాదు. సారీ.
నువ్వు ఏదీ అంచనా వేయనక్కరలేదు.
మేము కేవలం నీ అభిప్రాయం గురించి ఆసక్తిగా ఉన్నాం.
ప్లీజ్.
సరే.
వావ్. ఇది గొప్పగా ఉంది.
సూర్యుడు ఉన్నాడు, కానీ అదే సమయంలో చల్లగా కూడా ఉంది. విచిత్రంగా.
బ్లాక్ బెరీ, మొరెల్లో చెర్రీ, కాంబోడియన్ మిరియాలు, ఇంకా...
థాయ్ మిరపకాయి.
మాల్బెక్ ద్రాక్ష వెరైటీ,
కానీ ఇది నాకు తెలిసిన వెరైటీ కాదు.
బహుశా మరింత ఎత్తయిన ప్రదేశంలో పండించిన ద్రాక్ష వెరైటీ కావచ్చు.
ఆండియన్ పర్వతాలలో, కావచ్చు.
- ఓహ్, చెత్త. ఇది ఏంటి? - ఏం అయింది?
ఇది ఎంత బాగుంది అంటే నాకు సంగీతం వినిపిస్తోంది.
ఇది భలే రుచిగా ఉంది.
పూర్తిగా క్రేజీగా ఉంది.
నేను ఏదైనా పిచ్చిగా మాట్లాడానా?
లేదు.
కమీల్, ఈ వైన్...
మీ నాన్న కనిపెట్టాడు.
ఇది నిజానికి అర్జెంటీనాలో, మెండోజా ప్రాంతంలో,
ఆండిస్ లో కొన్ని వేల మీటర్ల ఎత్తులో పండించిన ద్రాక్ష వెరైటీ.
నువ్వు చెప్పినట్లే, ఈ ద్రాక్ష వెరైటీ పేరు మాల్బెక్.
మీ నాన్నకి ఈ వైన్ అంటే ఇష్టం.
ఆయన ఇది పూర్తిగా "క్రేజీ"గా ఉందని కనిపెట్టాడు.
- అతను అదే మాట అన్నాడు, "క్రేజీ" అని. - "క్రేజీ," అవును.
- కదా, జాక్స్? - అవును.
చూడు, లీజియర్ గైడ్ ఇలాగే ఉంటుంది.
నువ్వు రుచి చూసే వైన్ రకాల గురించి నిజాయితీగా నీ అభిప్రాయాన్ని చెప్పడమే.
ఇంకేమీ లేదు.
మరి, నువ్వు ఏం అంటావు?
నేను దాని గురించి ఆలోచిస్తాను.
జాక్స్.
మేము నీ కోసం ఒక చిన్న సర్ ప్రైజ్ ని సిద్ధం చేశాం.
ఇది కేవలం ఒక నమూనా, అనుకో, అది...
మనం దీన్ని ఏం అనచ్చు?
ఇది ఈ ఐడియాని ముందుకు తీసుకువెళ్లడానికి.
అవును, అది ఒక ఐడియా.
ఈ ఐడియాని ముందుకు తీసుకువెళ్లడం కోసం.
- హేయ్. - నిద్రించే అందమా, నువ్వు ఆలస్యం అయ్యావు.
- సారీ. - రాత్రి నిద్రపోలేదా, హా?
లేదు, అంతగా మేలుకొని లేను, అదేమీ కాదు.
నేను ఒక మీటింగ్ కి వెళ్లాను. లాయర్ల గొడవ. నీకు చెప్పి ఉండాల్సింది, సారీ.
మనకి ఇవి ఎన్ని వచ్చాయి?
లాంబోర్డీలో మాకు దొరికిన ప్రతీ వైన్ రకాన్ని మేము ఆర్డర్ చేశాము.
ఇంకా అన్నట్లు, మియబీ ఇంకా నేను పెళ్లి చేసుకోబోతున్నాం.
సరే, కానీ నేను అలా అనుకోవడం లేదు.
మేము ఏదో ఒక రోజు పెళ్లి చేసుకుంటాం.
ఒక విషయం మాట్లాడచ్చా?
- అది నాకు తెలుసు. నీకు తెలుసు. - ఓహ్, నీకు తెలుసా? నిజంగానా?
అవును.
మీ పేరెంట్స్ ని కలవడానికి నన్ను ఎప్పుడు తీసుకువెళ్తున్నావు, హా?
మనం బాగానే ఉన్నామా?
అవును, బాగానే ఉన్నాం. అలా ఎందుకు అడుగుతున్నావు?
అంటే,
అది మంచి విషయం.
కొంతమంది అమ్మాయిలు తప్పుగా అర్థం చేసుకుని నా మీద కోపం తెచ్చుకునేవారు
అది కూడా అకారణంగా,
ఎందుకంటే మొదటి నుండి నేను మరొకరితో సంబంధంలో ఉన్నాననేది స్పష్టం కదా.
అవును, అది చాలా స్పష్టం.
నేను నీకు ఫోన్ చేయడం గురించి మర్చిపోతాను ఇంకా నాకు సాయం చేయడానికి
నువ్వు వెంటనే విమానంలో వచ్చేశావని కూడా మర్చిపోతాను.
ఇంకా నువ్వు అప్పుడప్పుడు నా వైపు చూసే చూపుల్ని కూడా మర్చిపోతాను
అవి అస్సలు అమాయకంగా లేకపోయినా సరే.
నేను నిన్ను గమనిస్తాను, తెలుసుకో.
కాబట్టి, లేదు, నువ్వు నన్ను దూరంగా తోసేసినా కూడా వ్యక్తిగతంగా తీసుకోను
ఎందుకంటే మన మధ్య స్పష్టంగా ఏదో అనుబంధం ఉంది.
- నేను దానికి చాలా అతీతంగా ఉంటాను. - కమీల్, నేను పెళ్లి చేసుకోబోతున్నాను.
అవును, నాకు అర్థమైంది. అది నీకు మంచిది.
మనం ఇంక ఏదైనా విషయం మాట్లాడుకుందామా?
నీ కార్యనిర్వాహక సమావేశం దేని గురించి?
అది నీకు చెప్పవచ్చో లేదో నాకు తెలియదు.
ఇలా చూడు.
నువ్వు ఎవ్వరికీ చెప్పవు కదా?
లీజియర్ గైడ్ బాధ్యతని తీసుకోమని నాకు అవకాశం ఇచ్చారు.
నిజంగానే చెబుతున్నావా?
అవును, నిజంగానే. అందులో అంత నవ్వొచ్చేది ఏం ఉంది?
సారీ, కానీ...
కానీ, కమీల్, నువ్వు లీజియర్ గైడ్ బాధ్యత తీసుకోలేవు.
అవునా, ఎందుకని?
నా మాటల్ని తప్పుగా అనుకుంటున్నావు.
లేదు, లేదు, ఆగు. నేను తప్పుగా అనుకోవడం లేదు. నేను దాన్ని వివరించమని అడుగుతున్నాను.
అటువంటి గైడ్ కి బాధ్యత వహించడం అంటే అది ఎంత పెద్ద విషయమో నీకు తెలుసా?
నువ్వు దానికి సిద్ధంగా ఉన్నావని అనుకుంటున్నావా?
ఎందుకు కాదు?
మేలుకో, కమీల్.
నెల రోజుల కింద వైట్ వైన్ కీ, రెడ్ వైన్ కీ తేడా కూడా నీకు తెలియదు.
- అలాగే. - ఇప్పుడు లీజియర్ గైడ్ బాధ్యత తీసుకుంటావా?
నీకు ఒక చక్కని, ఓడిపోయే కమీల్ నచ్చుతుంది, కదా?
లేదు, లేదు, లేదు. పిచ్చిగా మాట్లాడకు.
కమీల్, నీకు చక్కని ప్రతిభ ఉంది. నేను చూసిన అందరిలో చాలా ప్రతిభావంతురాలివి నువ్వే.
కానీ నువ్వు నేర్చుకోవలసింది ఇంకా ఉంది. నీకు అన్నీ తెలుసు అని మాత్రం నాకు చెప్పకు.
నేను ఇది నమ్మలేకపోతున్నాను. నా కోసం కనీసం రెండు నిమిషాలైనా నువ్వు సంతోషపడలేవా?
నేను ఆ గైడ్ బాధ్యత తీసుకోవాలన్నది మా నాన్న కోరిక.
నువ్వు అలా అనుకుంటున్నావా?
అలెగ్జాండర్ కోరిక గనుక అదే అయితే,
తన వారసత్వం కోసం ఒక అపరిచితుడితో నువ్వు పోటీ పడేలా ఆయన ఎందుకు చేస్తున్నాడు?
నీకు నేరుగా ఆయన అదంతా ఎందుకు ఇచ్చేయలేదు?
నీకు ఒక మాట చెప్పనా? నా మీద నీకు నమ్మకం లేకపోతే, నువ్వు ఇంక వెళ్లిపోవచ్చు.
నిజంగానే అంటున్నావా?
- నిజంగానే అన్నావా? - అవును. నిజంగానే అంటున్నా. దయచేసి వెళ్లిపో. వెళ్లు.
నీ కోసం నేను ఇంత చేశాక కూడా నువ్వు ఇలా మాట్లాడతున్నావా?
- అవును. - సరే, బై.
నువ్వు అంతా గందరగోళం చేసేశావు.
ప్రేమలో ఉన్నవాళ్లు మూర్ఖంగా ప్రవర్తిస్తారేమో.
ఏం అయింది?
మిస్టర్ టొమినె, మీ గురించి మేము సిద్ధం.
ఈ రోజు మన అతిథి జపాన్ లోనూ, అమెరికాలోనూ ఇంజినీరింగ్ పట్టా పొందిన వాడు.
కానీ ఆ తరువాత తనకి వైన్ అంటే మక్కువ అని గ్రహించాడు.
ప్రముఖ వైన్ గైడ్ రూపకర్త ఇంకా వైన్ శాస్త్ర పితామహుడు,
అలెగ్జాండర్ లీజియర్, స్వయంగా ఈయన ప్రతిభని గుర్తించాడు.
తన వారసులలో ఒకరిగా ఈయనని లీజియర్ ఎంపిక చేసుకున్నారు.
ఈయనని తన "మానస పుత్రుడు" అని మిస్టర్ లీజియర్ పిలిచేవారు.
ఈ మధ్యకాలంలో ఆయన ప్రధాన వార్తలలో వ్యక్తిగా నిలుస్తున్నాడు.
ఇసెయ్ టొమినెకి స్వాగతం పలకడం చాలా సంతోషంగా ఉంది.
ఈ సంతోషం అంతా నాది.
మా షోకి వచ్చినందుకు ధన్యవాదాలు.
మొదటగా, మీ రెండో పరీక్ష గురించి మాకు ఏం చెబుతారు?
నేను ఎక్కువ వివరాలు వెల్లడించలేను, కానీ అది ఒక కళాఖండానికి సంబంధించిన పరీక్ష.
ఖచ్చితంగా చెప్పాలంటే, అది ఒక పెయింటింగ్.
పెయింటింగా?
అవును.
మిస్టర్ లీజియర్ కి కళల గురించి విశేషమైన అవగాహన ఉంది.
సంగీతం, చిత్రకళ ఇంకా సాహిత్యం ఆయనకు ఎంతో స్ఫూర్తిని ఇస్తాయి.
ఏది అందంగా ఉంటుంది లేదా ఏది మంచిది, ఏది కాదు అనే విషయాలలో ఆయనకు చాలా స్పష్టమైన ఆలోచనలు ఉండేవి.
మీరు ఆయనతో సన్నిహితంగా ఉండేవారా?
నేను చెప్పగలిగింది ఏమిటంటే,
మాది కేవలం గురువు-విద్యార్థి అనుబంధం మాత్రమే. అంతకు మించి ఏమీ లేదు.
ఆయనతో వ్యవహారం చాలా కష్టం అని అంటారు.
ఆయన గురించి మీరు ఏం అనుకుంటారు?
ప్రతి ప్రతిభావంతుడికి ఒక లోపం ఉంటుంది.
ఆయన చాలా కఠినంగా ఉండేవాడు ఇంకా తప్పుల్ని సహించేవాడు కాదు.
ఒక ప్రొఫెషనల్ గా ఎలా ఉండాలో ఆయన నాకు నేర్పించాడు.
నిన్న, మీ తాతగారు మీకు మద్దతు ప్రకటించారు.
అది విని మీరు సంతోషించారా?
మా తాతగారు హృదయం లేని వాడని, క్రూరుడని కొందరు అంటారు,
కానీ అది నిజం కాదు.
రక్తసంబంధాలు చాలా విలువైనవి.
మనం ప్రేమించే మనుషుల్ని వాళ్లని వాళ్లగానే మనం ఇష్టపడతాం,
కానీ మనకి నచ్చినట్లు వాళ్లు ఉండాలని కోరుకోము.
బుర్రలేని వాళ్లు, మూర్ఖులు అది అర్థం చేసుకోలేరు,
కానీ అతను ఖచ్చితంగా అందరికీ భిన్నమైన వాడు.
ఒక కుటుంబం ఇంకా ప్రేమించే మనుషుల సహకారం ఖచ్చితంగా చాలా అవసరం.
మా తాతగారికి అందరికంటే ఎక్కువగా ఈ విషయం తెలుసు.
మీరు ఈ పోటీని ఓడిపోతే, టొమినె డైమండ్స్ వ్యాపార బాధ్యతలు తీసుకుంటారా?
వజ్రాలు, వైన్ రెండూ విరుద్ధమైనవి.
ఖనిజాలు ఇంకా ఆర్గానిక్ ఉత్పత్తుల మధ్య తేడా అది.
వజ్రాలు మార్పునకు లోను కానివి ఇంకా అనంత కాలానికి సూచికలు.
వైన్ దానికి భిన్నమైనది.
నా ప్రశ్నకు మీరు ఇంకా సమాధానం చెప్పలేదు.
నా జవాబు లేదు అని.
దీని ఫలితం ఎలా ఉన్నా కూడా, మా సంస్థ బాధ్యతల్ని నేను తీసుకోను.
మన కార్యక్రమం దాదాపు ముగిసిపోవచ్చింది.
మీరు ఏదైనా చెప్పాలి అనుకుంటున్నారా?
నేను మా నాన్నగారు, హిరోకజు టొమినెకి థాంక్స్ చెప్పాలి అనుకుంటున్నాను.
అందరి కన్నా ఎక్కువగా, ఆయన,
నేను ఏమిటో అర్థం చేసుకున్నారు ఇంకా నాకు ఏం కావాలో తెలుసుకున్నారు.
ఆయన నాకు చాలా ముఖ్యం.
ఆయన కొడుకు కావడం నాకు గర్వకారణం.
చాలా ధన్యవాదాలు.
థోమాస్?
లోపల ఉన్నావా?
థోమాస్?
సారీ.
అతను వెళ్లిపోయాడు.
వస్తున్నాను.
మిమ్మల్ని కలవడం సంతోషంగా ఉంది. నా పేరు ఇసెయ్ టొమినె.
హలో, మిస్టర్ ఇసెయ్.
మా మనవరాలు మీ గురించి చెప్పింది. లోపలికి రండి.
లీజియర్ క్లాస్ గురించి అన్ని విషయాలు అక్కడే రాశారు.
మీ తల్లిదండ్రులు అన్ని క్లాసులకి వచ్చేవారు.
మా తల్లిదండ్రులు మీకు గుర్తున్నారు.
మీరు దానిని మీతో తీసుకువెళ్లి ఇంటి వద్ద నిదానంగా చదువుకోవచ్చు.
లేదా మీరు ఇక్కడికి వచ్చి నాతో మాట్లాడవచ్చు.
కానీ మీరు ఇక్కడికి రావాలి అనుకుంటే,
ఒక నిజాన్ని ఎదుర్కోవడానికి సిద్ధపడాలి.
ఏది ఎంచుకుంటారో మీ ఇష్టం.
మిమ్మల్ని వేచి ఉంచినందుకు సారీ.
ఇదిగో తీసుకోండి.
థాంక్యూ.
మీకు నా తల్లిదండ్రులు తెలుసా?
"తెలుసు" అనేది పెద్ద పదం.
మేము కొద్దినెలలు కలిసి ఉన్నాం అనడం మేలు.
మిస్టర్ లీజియర్ క్లాసులలో ఆయన పాఠాల్ని నేను అనువదిస్తుండే దాన్ని.
ఒక అనువాదకురాలిగా.
నేను గోప్యంగా దాదాపుగా అదృశ్యంగా ఉండేదాన్ని.
కానీ,
మనం అదృశ్యంగా ఉన్నప్పుడు చాలా విషయాలు చూడగలుగుతాము.
మీరు ఏం చూశారు? దయచేసి నాకు చెప్పండి.
మీరు చాలా తీవ్రమైన ఆకాంక్షలు ఉన్న వ్యక్తిగా నేను చూడగలుగుతున్నాను.
హొనోకా మాదిరిగా.
మా అమ్మ ఎలాంటి విద్యార్థినిగా ఉండేది?
మిగతా విద్యార్థులందరిలో ఆమె వెలిగిపోయేది.
ఆమె తెలివైనది ఇంకా సొంత అభిప్రాయాలు కలిగి ఉండేది.
ఆమె ఎప్పుడూ రాజీ పడేది కాదు ఇంకా తెలివితో వ్యవహరించేది.
మరి మా నాన్న సంగతి ఏంటి?
అతను కూడా మీ అమ్మ మాదిరిగానే, చాలా తీవ్రమైన పట్టుదల ఉన్న వ్యక్తి.
పట్టుదలా?
వాళ్లిద్దరిలో ఏదైనా చేయాలన్న తపన బలంగా ఉండేది.
వాళ్లు అందరి దృష్టిని ఆకర్షించేవారు.
కానీ వాళ్లు ఒకరినొకరు ఇష్టపడేవారు.
వాళ్ల ప్రేమ ఇలా మీ రూపం దాల్చడం నేను చూస్తున్నాను.
కానీ మా తల్లిదండ్రులు ఎప్పుడూ ఒకరినొకరు ప్రేమించుకోరని నాకు అనిపించేది.
కానీ అతను నిజానికి తన క్లాస్ కేవలం ఆమె కోసమే ఇచ్చేవాడు అనిపించేది.
మీ ఉద్దేశం ఏమిటి? మా నాన్న కూడా విద్యార్థే కదా, కాదంటారా?
మిస్టర్ హిరోకజు ఒనొయమ,
అతను, మీ అమ్మ ఎప్పుడూ కలిసే ఉండేవారు.
అతను మీ అమ్మని కంటికి రెప్పలా చూసుకునేవాడు.
వాళ్లు ఒకరినొకరు ప్రేమించుకుంటున్నారని తెలిసి మిస్టర్ ఒనోయమ కుమిలిపోయాడు.
ఒక ఉదయం,
యూనివర్సిటీ ఆవరణలో అతను తప్పతాగి పడి ఉన్నాడు.
అతని కారణంగానే...
మిస్టర్ లీజియర్ ఉద్యోగం పోయింది.
కొద్ది నెలల తరువాత,
హొనోకా ఇంకా హిరోకజు పెళ్లి చేసుకుంటున్నారని తెలిసింది.
నేను చాలా ఆశ్చర్యపోయాను.
ఇది వినడానికి మీకు కష్టంగానే ఉంటుంది.
కానీ...
మీ అమ్మ గాఢంగా ప్రేమించిన వ్యక్తి మిస్టర్ లీజియర్ అని నేను గ్రహించాను.
అందుకే ఆయన వారసత్వ సంపదని గెలుచుకునే అవకాశం...
మీకు ఇవ్వాలని ఆయన అనుకుని ఉండచ్చు.
మేలుకో!
నీ కోసం ఏదో వండాను.
నువ్వు ఖాళీ కడుపుతో ప్రయాణం చేయలేవు.
అవునా?
ఆరోగ్యం జాగ్రత్త.
కమీల్ లీజియర్
తడాషి ఆగి/షు ఒకిమోటో రాసిన కమి నో షిజుకు ఆధారంగా
తెలుగు అనువాదం: సతీశ్ కుమార్